Die Suidweslied / Das Südwesterlied
Hard soos kameeldoringhout...; Wo, 18 Julie 2018 19:30
Hier is die woorde van die bekende Suidweslied (deur H. Klein-Werner):
und trocken sind seine Riviere.
Die Klippen, sie sind von der Sonne verbrannt,
und scheu sind im Busche die Tiere.
Und sollte man uns fragen:
Was hält euch denn hier fest?
Wir könnten nur sagen:
Wir lieben Südwest!
Doch uns´re Liebe ist teuer bezahlt,
trotz allem, wir lassen dich nicht,
Weil unsere Sorgen überstrahlt
der Sonne hell leuchtendes Licht.
und hast seine Weiten geseh´n,
Und hat uns´re Sonne ins Herz dir gebrannt,
dann kannst du nicht wieder geh´n.
Musiek & liriek | 1 kommentaar
Elkeen sterf volgens sy beroep
Ontslape maniere; Di, 17 Julie 2018 14:32
Volgens Fanus Rautenbach ons moet almal eendag sterwe, maar elkeen sterf volgens sy beroep:
1. Reisigers gaan heen.
2. Parlementslede op groen kussings gaan sag heen.
3. Die melkman en posman kom om.
4. Jagters gaan bokveld toe.
5. Kokke steek lepel in die dak.
6. Die horlosiemaker se tyd het aangebreek.
7. Die valskermspringer ontval ons.
8. Die tuinier is van die gras afgemaak
9. Die melkboer het die emmer geskop.
10. Die begrafnisondernemer sien sy gat.
11. Die dominee het die tydelike met die ewige verwissel.
12. Die ouderling is ontslape.
13. Die koerantman is direk hemel toe.
14. Die skeidsregter het sy laaste asem uitgeblaas.
15. Die dokter se hart het gaan staan.
16. Die elektrisiën se liggie is gedoof.
17. Die koster het die doodsklok hoor lui.
18. Die kleremaker se draad is geknip.
19. Die Springbokrugby-afrigter kom tot rus.
20. Die Bibliotekaris se laaste hoofstuk het aangebreek.
21. Skoonmoeder -- die duiwel het haar kom haal.
Kan julle aan enige ander dink?
- Die programmeerder se program het gecrash.
- Die drywer se trok het ontspoor.
Humor & grappe | 0 kommentare
Do, 12 Julie 2018 06:38
'n PSALM van Dawid. Die HERE is my herder; niks sal my ontbreek nie.
Al gaan ek ook in 'n dal van doodskaduwee, ek sal geen onheil vrees nie; want U is met my: u stok en u staf dié vertroos my.
Net goedheid en guns sal my volg al die dae van my lewe; en ek sal in die huis van die HERE bly in lengte van dae.
-- Ou vertaling van Psalm 23.
Geloof & kerksake | 0 kommentare
Oom Sarel se windpomp
Wo, 11 Julie 2018 07:13
Die droogte in die Karoo het so erg geword dat daar niks meer oor is van oom Sarel se plaas nie.
Hy het al sy beeste laat slag, al sy skape verkoop. Die veld is so droog soos hy dit nog nooit in sy 65 jaar gesien het nie. Die plaaswerkers het verlede maand getrek om te gaan kyk of hulle nie kan werk kry in Zimbabwe nie, so sleg het dit gegaan.
Oom Sarel sit een oggend op die stoep, verby moedeloos. Skielik kom daar 'n helikopter oor gevlieg. Hy kyk die helikopter so, draai na tant Sarie en sê vir haar:
"Daar gaan ons windpomp nou ook!"
Elke voël sing soos hy gebek is; Di, 10 Julie 2018 06:06
Ons het 'n voëltjie hoor fluit dat die forum nou op Twitter geregistreer is. Alle nuwe poste sal daar verskyn. Besoek ons asseblief by http://twitter.com/GeselligAfr, volg ons en her-tweet ons boodskappe.
Meer oor Twitter:
Twitter is 'n sosiale netwerk- en mikrojoernaaldiens wat gebruikers in staat stel om boodskappe, bekend as tweets, te versend en te lees. Tweets is teksgebaseerde boodskappe van tot 140 karakters wat op die outeur se profiel gepubliseer word en aan die outeur se subskripsiegehoor, sy sogenaamde volgelinge (Engels: "followers"), gestuur word.
Die verstekverstelling is dat boodskappe in die openbaar vrygestel word, maar gebruikers kan aflewering beperk tot diegene in hul virtuele vriendekring. Gebruikers kan tweets via die Twitter-webwerf, SMS of ander eksterne toepassings stuur en ontvang. Alhoewel die Twitterdiens op sigself niks kos nie, betaal die gebruiker wel vir toegangskostes soos internet- of SMS-fooie aan sy/haar persoonlike telekommunikasiediensverskaffer.
Sien Twitter op Wikipedia vir verdere inligting.
Kennisgewings | 0 kommentare
So, 08 Julie 2018 12:54
Enige een van julle manne wat dalk belangstel?
My Neef het geboek en reeds betaal vir 'n jagweek in Namibië. Hy het nie besef dit bots met sy troudatum nie. Indien enige iemand belangstel om sy plek in te neem kontak hom net.
Dis Saterdag by NG gemeente Brakpan om 14:00.
Sy is baie vriendelik en 'n bobaas kok.
Brunet en 62kg, 1.52m lank.
Sy sal die een wees in die wit rok.
Haar naam is Rita.
Humor & grappe | 5 kommentare
Eet jou pampoen!
Sa, 07 Julie 2018 08:57
Ma sê vir haar seuntjie wat nie sy pampoen wil eet nie:
"Wag maar, vannag kom die duiwel jou haal!"
Daardie nag begin dit vreeslik reën. Die donderweer dreun en weerligstrale klief deur die lug. Ma raak bekommerd en wil by haar seuntjie gaan sit tot die weer opklaar. Tot haar verbasing is hy nie in sy kamer nie. Sy kry hom voor 'n oop yskasdeur besig om pampoen te eet.
Kort-kort prewel hy:
"So 'n moelse lawaai en dit oor 'n klein bietjie pampoen".
Humor & grappe | 4 kommentare
'n Groot bôggerop; Vr, 06 Julie 2018 06:38
'n Jongman wat graag 'n verjaardagpresent vir sy nooi wou koop neem sy suster saam om hom te help om die regte geskenk te koop. Sy kies toe 'n paar handskoene wat hy vir sy meisie koop. Die suster koop toe vir haarself 'n paar broekies. Die meisie in die winkel maak toe 'n foutjie. Sy ruil die twee pakkies per abuis om. Die suster kry toe die handskoene en die arme ou kry die broekies, wat hy toe pos met 'n briefie wat as volg lees:
Ek stuur vir jou die brief en die presentjie om jou te wys dat ek nie jou verjaarsdag vergeet het nie. Ek het gedink jy sal daarvan hou, want ek het gesien jy trek nooit sulke goed aan as ons uitgaan nie, en dit is nou koud in die aande. Ek het die dame in die winkel dit laat aanpas, en sy lyk baie mooi daarmee.
Sy het my 'n paar gewys wat sy al twee jaar dra, en dit makeer nog steeds niks. Ek wou eers die langes koop, maar my suster sê die kortes is beter, want dit is makliker om jou vingers in te kry. Ek wens ek kon dit die eerste keer vir jou aantrek.
Truitjie, die meisie in die winkel sê as jy dit uittrek, moet jy altyd bietjie daarin blaas, want dit sal 'n bietjie klam wees van die sweet, en dit mag later onaangenaam ruik. Sy sê sy gooi altyd bietjie lyfpoeier in hare wanneer sy dit uittrek. Ek hoop jy sal daarvan hou.
Die arme blond darem
Sa, 30 Junie 2018 06:45
1. Hoekom gooi die blond krummels in die toilet?
Sy voer die toilet duck.
2. Hoekom maak die blond net een skoenveter vas?
Want op die skoen staan "taiwan".
3. Hoekom staar die blond vasgenael na die resepteboek?
Die resep sê: "moenie roer nie".
4. Hoekom hou die blond leë bottels in die yskas?
Dis vir vriende wat nie drink nie.
5. Hoekom verf die blond haar huis met twee jasse aan?
Die blik verf se: "two coats."
6. Blond kla sy was 3 ure lank in hysbak vasgekeer as gevolg van kragonderbreking. Ander blond antwoord:
"Dis niks nie! Ek moes 3 ure op die roltrap staan gedurende die krag onderbreking!!
7. Blondine se ma gee haar geld om brood, melk en eiers te koop. Op pad winkel toe steel 'n dief haar geld en sien sy kom dit nie agter nie. Hy skree toe agterna: "whe-whe ek het tog jou geld gesteel!" sy skree toe terug: "whe-whe jy weet tog nie wat om te koop nie.
Humor & grappe | 3 kommentare
"Die Hanswors" deur S.J. Pretorius
Wo, 27 Junie 2018 14:55
Die Hanswors (deur S.J. Pretorius):
Oor sy afsigtelike boggel,
en kromheid, het hul hom gekoggel,
en bitterder was hul venyn
as sy vergroeide ruggraatpyn.
Tussen die diere in 'n hoek
het hy die eensaamheid gesoek:
"Met klere wat gedurig gaar is,
wat doen die vent met sy salaris?"
Hy't maandeliks by die poskantoor
'n brief gepos of een gelees
by die dierkratte, oor en oor:
"Sou daar tog erens iemand wees?"
En daardie ewige reuk van drank:
nie een sou huil as hy bedank,
maar waar hy in die sirkustent
aapagtig teen die firmament,
hoog teen die takelwerk, kon klouter,
die dood uittart, en klein kabouter,
sy duiwelstreke uithaal onder
dat almal skater vir die wonder,
is hy, hoeseer verag, verlate,
nog deur die baas beskou as bate.
Toe het 'n brief gekom eendag...
Hy't oor die bed gebuk, verblind,
terwyl 'n boggelvroutjie, sag,
sterwend fluister:"Dankie my kind..."
Prosa & poësie | 1 kommentaar
Stand van Afrikaanse Forums
Skok-bewerings teen Magnus Malan
'n Blik op die Afrikaanse web
Gertruida se gehoorstuk is soek
Welkom by Gesellig.co.za
DS: [AFRIKAANS:5558] Re: Vir die Afrikaner - teen die nuwe SA
Sien jy vir Jesus?
Van der Merwe en die Kamele
Gratis Afrikaanse E-Boeke
Het julle geweet?
"Ag, sy het nie gesterwe nie" deur Totius
Onteiening sonder vergoeding: Die NDR het misluk
Ashwin Willemse storm uit SuperSport-ateljee
Duiwels lekker biefstuk
Gedig deur AG Visser
Bladsye (1816): [ « ‹ 6 7 8 9 10 11 12 13 14 15 16 17 18 19 20 21 › »]
Tyd nou: Sa Aug 24 18:36:59 UTC 2019